CELEX: 32020R1317
Language: hr
Date: 2020-09-09 00:00:00
Title: Provedbena uredba Komisije (EU) 2020/1317 оd 9. rujna 2020. o razvrstavanju određene robe u kombiniranu nomenklaturu

23.9.2020   
               
               
                  HR
               
               
                  Službeni list Europske unije
               
               
                  L 309/1
               
            
         PROVEDBENA UREDBA KOMISIJE (EU) 2020/1317
         оd 9. rujna 2020.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:
         
                     (1)
                  
                  
                     Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
                  
               
                     (2)
                  
                  
                     Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
                  
               
                     (3)
                  
                  
                     U skladu s navedenim Općim pravilima, robu opisanu u stupcu 1 tablice iz Priloga ovoj Uredbi potrebno je razvrstati pod odgovarajuću oznaku KN iz stupca 2, a na temelju razloga navedenih u stupcu 3.
                  
               
                     (4)
                  
                  
                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
                  
               
                     (5)
                  
                  
                     Mjere predviđene u ovoj Uredbi u skladu su s mišljenjem Odbora za Carinski zakonik,
                  
               DONIJELA JE OVU UREDBU:
         
            Članak 1.
            Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućom oznakom KN iz stupca 2 te tablice.
         
         
            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 9. rujna 2020.
            
               
                  Za Komisiju,
               
               
                  u ime predsjednice,
               
               Gerassimos THOMAS
               
                  Glavni director
               
               
                  Glavna uprava za oporezivanje i carinsku uniju
               
            
         
         
            (1)  SL L 269, 10.10.2013., str. 1.
         
         
            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
      
      
         
            PRILOG
            
                        Opis robe
                     
                     
                        Razvrstavanje (oznaka KN)
                     
                     
                        Razlozi
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Proizvod koji se sastoji od poroznih kuglica slobodnog protoka koje su pretežno na osnovi amonijeva nitrata, sljedećeg sastava (u postotku masenog udjela):
                                    
                                                —
                                             
                                             
                                                amonijev nitrat > 99,4
                                             
                                          
                                                —
                                             
                                             
                                                (ukupni dušik > 34,5)
                                             
                                          
                                                —
                                             
                                             
                                                anionski polimer 0,28
                                             
                                          
                                                —
                                             
                                             
                                                premaz 0,08
                                             
                                          Apsorpcija ulja u kuglicama je > 10 % masenog udjela.
                                    Nasipna gustoća kuglica iznosi 0,72 g/cm3.
                                 
                              
                     
                        3602 00 00 
                     
                     
                        Razvrstavanje se utvrđuje odredbama općeg pravila 1. za tumačenje kombinirane nomenklature i tekstom oznake KN 3602 00 00 .
                        Anionski polimer dodaje se radi postizanja manje gustoće proizvoda i njegova većeg kapaciteta apsorpcije ulja, što su važna svojstva kako bi se omogućilo da porozne kuglice budu prikladnije kao osnovni materijal za proizvodnju eksploziva ANFO (smjesa amonijeva nitrata i loživog ulja).
                        Površinska obrada poroznih kuglica vrši se premazivanjem kako bi se stabilizirao amonijev nitrat i time izbjegla nepoželjna apsorpcija vode koja bi mogla dovesti u pitanje/smanjiti sposobnost apsorpcije loživog ulja, što je jedno od bitnih svojstava učinkovitog eksploziva ANFO.
                        Na temelju svojih objektivnih svojstava proizvod se stoga može identificirati kao pripremljeni eksploziv iz tarifnog broja 3602 (vidjeti i mišljenje o razvrstavanju u Harmonizirani sustav 3602.00/2).
                        Razvrstavanje u tarifni broj 3102 isključeno je jer je proizvod posebno pripremljen i formuliran za uporabu kao osnovni materijal za eksplozive. Ni anionski polimer ni premaz nisu tehnički bitni za upotrebu kao gnojivo. Uvjeti iz napomene 2. uz poglavlje 31. stoga nisu ispunjeni.
                        Proizvod se stoga razvrstava u oznaku KN 3602 00 00  kao pripremljeni eksplozivi, osim baruta.
                     
                  
                        
                                    2.
                                 
                                 
                                    Proizvod koji se sastoji od poroznih kuglica slobodnog protoka koje su pretežno na osnovi amonijeva nitrata, sljedećeg sastava (u postotku masenog udjela):
                                    
                                                —
                                             
                                             
                                                amonijev nitrat > 99
                                             
                                          
                                                —
                                             
                                             
                                                (ukupni dušik > 34,5)
                                             
                                          
                                                —
                                             
                                             
                                                magnezijev nitrat 0,4
                                             
                                          
                                                —
                                             
                                             
                                                smjesa diamonijeva fosfata, amonijeva sulfata i borne kiseline 0,06
                                             
                                          
                                                —
                                             
                                             
                                                premaz 0,08
                                             
                                          Apsorpcija ulja u kuglicama je > 7 % masenog udjela.
                                    Nasipna gustoća kuglica iznosi 0,80 g/cm3.
                                 
                              
                     
                        3602 00 00 
                     
                     
                        Razvrstavanje se utvrđuje odredbama općeg pravila 1. za tumačenje kombinirane nomenklature i tekstom oznake KN 3602 00 00 .
                        Dodaje se mješavina diamonijeva fosfata, amonijeva sulfata i borne kiseline radi postizanja manje gustoće proizvoda i njegova većeg kapaciteta apsorpcije ulja, što su važna svojstva koja omogućuju da porozne kuglice budu prikladnije kao osnovni materijal za proizvodnju eksploziva ANFO.
                        Površinska obrada poroznih kuglica vrši se premazivanjem kako bi se stabilizirao amonijev nitrat i time izbjegla nepoželjna apsorpcija vode koja bi mogla dovesti u pitanje/smanjiti sposobnost apsorpcije loživog ulja, što je jedno od bitnih svojstava učinkovitog eksploziva ANFO.
                        Na temelju svojih objektivnih svojstava proizvod se stoga može identificirati kao pripremljeni eksploziv iz tarifnog broja 3602 (vidjeti i mišljenje o razvrstavanju u Harmonizirani sustav 3602.00/1).
                        Razvrstavanje u tarifni broj 3102 isključeno je jer je proizvod posebno pripremljen i formuliran za uporabu kao osnovni materijal za eksplozive. Ni razni aditivi ni premaz nisu tehnički relevantni za uporabu tog pripremljenog amonijeva nitrata kao gnojiva. Uvjeti iz napomene 2. uz poglavlje 31. stoga nisu ispunjeni.
                        Proizvod se stoga razvrstava u oznaku KN 3602 00 00  kao pripremljeni eksplozivi, osim baruta.